
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 181
                                                            din 16 septembrie 2020
privind punerea la dispoziția Școlii Gimnaziale „Victor Jinga” Sighișoara,

 cu titlu gratuit, a unui spațiu din incinta imobilului situat în Sighișoara, str. Turnului nr. 1, pentru desfăşurarea procesului de învăţământ

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.098/02.09.2020 şi la Consiliul Local Sighișoara cu nr. 21.875/10.09.2020, de referatul de aprobare, înregistrat cu nr. 21.100/02.09.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa nr. 132/27.08.2020, înregistrată la Municipiul Sighișoara cu nr. 20.805/31.08.2020, prin care conducerea Școlii Gimnaziale „Victor Jinga” solicită alocarea unui spațiu necesar pentru desfășurarea în condiții de siguranță a activităților școlare pentru 3 clase de elevi astfel: pentru un efectiv de 33 de elevi înscriși în clasa I, pentru un efectiv de 30 de elevi înscriși în clasa a III-a și pentru un efectiv de 30 de elevi înscriși în clasa a VII-a, cerere motivată de faptul că în cadrul unității de învățământ nu există spațiu suficient pentru respectarea normelor de siguranță sanitară impuse prin Ordonanţa de Urgenţă a Guvernului nr. 141/2020 privind luarea unor măsuri pentru buna funcționare a sistemului de învățământ și pentru modificarea și completarea Legii educației naționale nr. 1/2011;

Având în vedere situația actuală generată de pandemia SARS - CoV - 2, în acest context, redeschiderea unităților școlare reprezintă una dintre principalele provocări în ceea ce privește creșterea numărului de cazuri și răspândirea virusului, unitățile școlare fiind aglomerări de persoane relativ mari, a căror funcționare determină creșterea aglomerării în spațiile proxime școlii și sporirea interacțiunilor între indivizi;

Având în vedere necesitatea urgentării implementării unor soluții pentru a rezolva problema supra-aglomerării spațiilor școlare și prin urmare a prevenirii răspândirii SARS - CoV - 2, prin redistribuirea spațiilor fizice de învățare între școlile sub-utilizate și cele supra-aglomerate sau de suplimentare cu alte spații care să ofere condițiile necesare desfășurării procesului de învățare;

Având în vedere prevederile Ordinului Ministerului Educaţiei și Cercetării și a Ministerului Sănătăţii nr. 4267/841/2020 pentru stabilirea unor măsuri de prevenire şi combatere a îmbolnăvirilor cu SARS-CoV-2 în unităţile/instituţiile de învăţământ, instituţiile publice şi toate structurile aflate în subordonarea sau coordonarea Ministerului Educaţiei şi Cercetării;

Având în vedere prevederile Ordonanţei de Urgenţă a Guvernului nr. 141/2020 privind instituirea unor măsuri pentru buna funcţionare a sistemului de învăţământ şi pentru modificarea şi completarea Legii educaţiei naţionale nr. 1/2011;

Având în vedere prevederile Legii educației naționale nr. 1/2011, cu modificările și completările ulterioare;

Având în vedere ghidurile privind organizarea și desfășurarea activităților în cadrul unităților de învățământ pentru anul școlar/universitar 2020-2021, în contextul epidemiei de COVID-19, publicate de Ministerul Educației și Cercetării în mediul on-line;

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 21.099/02.09.2020, prin care se propune punerea la dispoziția Școlii Gimnaziale „Victor Jinga” Sighișoara, cu titlu gratuit, a unui spațiu din incinta imobilului situat în Sighișoara, str. Turnului nr. 1, pentru desfăşurarea procesului de învăţământ;

  Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. (1) Se aprobă punerea la dispoziția Școlii Gimnaziale „Victor Jinga” Sighișoara, cu titlu gratuit, a unui spațiu din incinta imobilului situat în Sighișoara, str. Turnului nr. 1, înscris în C.F.  58903 Sighișoara, cu nr cad. 58903-C1, imobilul I, localizat la etaj - 2 camere (Sala Auditorium), potrivit planului de situație-releveu, anexa nr. 1 la prezenta hotărâre, pentru desfăşurarea procesului de învăţământ.

 (2) Punerea la dispoziția Școlii Gimnaziale „Victor Jinga” Sighișoara, cu titlu gratuit, a spațiului din incinta imobilului situat în Sighișoara, str. Turnului nr. 1, înscris în C.F. 58903 Sighișoara, cu nr cad. 58903-C1, imobilul I, localizat la etaj - 2 camere (Sala Auditorium), se va face în baza unui protocol încheiat între Municipiul Sighișoara și Școala Gimnazială „Victor Jinga” Sighișoara, conform anexei nr. 2 la prezenta hotărâre.

Art. 2. Prin grija Școlii Gimnaziale „Victor Jinga”, prezenta hotărâre va fi comunicată Inspectoratului Școlar Județean Mureș.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Administrarea Patrimoniului, Biroul Buget, Contabilitate, Salarizare – Direcția Economică, Biroul Juridic din cadrul Municipiului Sighişoara și Școala Gimnazială „Victor Jinga” Sighișoara.
Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Sîrbu Ioan - Iulian        

                                                Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;
  2 ex. Școala Gimnazială „Victor Jinga” Sighișoara.
14 ex.

B.A.
